CELEX: E1997P0010
Language: fi
Date: 1997-12-18 00:00:00
Title: Action brought on 18 December 1997 by the EFTA Surveillance Authority against the Kingdom of Norway (Case E-10/97)

Avis juridique important

|

E1997P0010

Virallinen lehti nro C 084 , 19/03/1998 s. 0014 - 0014

EFTAn valvontaviranomaisen 18 päivänä joulukuuta 1997 Norjan kuningaskuntaa vastaan nostama kanne (Asia E-10/97) (98/C 84/06)EFTAn valvontaviranomainen on nostanut 18 päivänä joulukuuta 1997 EFTAn tuomioistuimessa kanteen Norjan kuningaskuntaa vastaan. EFTAN valvontaviranomaisen asiamiehenä kanteen esitti Håkan Berglin, joka toimii päällikkönä oikeus- ja hallintoasioiden osastolla, Rue de Trèves 74, B-1040 Bryssel.Kantaja pyytää, että tuomioistuimen olisi1. julistettava, että jättäessään asetetun määräajan kuluessa antamatta Euroopan talousalueesta tehdyn sopimuksen liitteessä XVIII olevassa 2 kohdassa tarkoitetun säädöksen (neuvoston direktiivi 78/610/ETY, annettu 29 päivänä kesäkuuta 1978, vinyylikloridimonomeerille altistuvien työntekijöiden terveyden suojelemista koskevien jäsenvaltioiden lakien, asetusten ja hallinnollisten määräysten lähentämisestä), sellaisena kuin se on mukautettuna Euroopan talousalueesta tehdyn sopimuksen pöytäkirjassa N:o 1, noudattamiseksi tarvittavat kansalliset säännökset Norjan kuningaskunta on laiminlyönyt kyseessä olevan säädöksen 11 artiklan ja Euroopan talousalueesta tehdyn sopimuksen 7 artiklan mukaiset velvoitteensa;2. määrättävä Norjan kuningaskunta maksamaan oikeuskäsittelystä aiheutuvat kustannukset.Oikeudellinen perusta ja taustatiedot sekä kanteen tueksi esitetyt oikeusseikkoja koskevat väitteet:- Kesäkuun 29 päivänä 1978 annetussa neuvoston direktiivissä 78/610/ETY määritellään joitakin vaatimuksia vinyylikloridimonomeerille altistuvien työntekijöiden terveyden suojelemiseksi.- Euroopan talousalueesta tehdyn sopimuksen 7 artiklan mukaan säädökset, joihin sopimuksen liitteissä tai ETA:n sekakomitean päätöksissä viitataan taikka jotka sisältyvät niihin, sitovat sopimuspuolia, ja ne ovat osa tai ne saatetaan osaksi sopimuspuolten oikeusjärjestystä.- Vinyylikloridimonomeerille altistuvien työntekijöiden terveyden suojelemista koskevien jäsenvaltioiden lakien, asetusten ja hallinnollisten määräysten lähentämisestä 29 päivänä kesäkuuta 1978 annettuun neuvoston direktiiviin 78/610/ETY viitataan Euroopan talousalueesta tehdyn sopimuksen liitteessä XVIII olevassa 2 kohdassa.- Säädöksen 11 artiklasta, sellaisena kuin se on muutettuna Euroopan talousalueesta tehdyn sopimuksen pöytäkirjassa N:o 1, seuraa, että Norjan oli 1 päivään tammikuuta 1994 mennessä saatettava osaksi oikeusjärjestystään säädöksen noudattamiseksi tarvittavat lait, asetukset ja hallinnolliset määräykset ja ilmoitettava EFTAn valvontaviranomaiselle viipymättä tätä varten toteutetuista toimenpiteistä.- Norja ei ollut toteuttanut säädöksen noudattamiseksi tarvittavia lainsäädäntötoimenpiteitä edellä mainitun määräajan umpeutumiseen mennessä. Tällaisia toimenpiteitä ei ollut toteutettu myöskään EFTAn valvontaviranomaisen antamassa perustellussa lausunnossa - jossa se pyysi Norjaa toteuttamaan säädöksen noudattamiseksi tarvittavat toimenpiteet - asetettuun määräaikaan mennessä. Näin ollen Norja on laiminlyönyt kyseessä olevan säädöksen 11 artiklan ja Euroopan talousalueesta tehdyn sopimuksen 7 artiklan mukaiset